จากสปส.ไปกอช.
มีข่าวมาแจ้งผู้ประกันตนมาตรา 40 (ผู้ประกอบอาชีพอิสระ) กว่า 1.03 ล้านคน รัฐบาลให้สำนักงานประกันสังคม (สปส.) โอนผู้ประกันตนมาตรา 40 กรณีบำเหน็จชราภาพไปกองทุนการออมแห่งชาติ (กอช.) และให้ สปส.โอนเงินในส่วนที่สมทบกรณีชราภาพ 2,000 ล้านบาท ไปให้ กอช.ด้วย ส่วนผู้ที่ไม่ต้องการโอนไป กอช.ก็สามารถลาออกและได้รับเงินคืนเฉพาะที่จ่ายสมทบไป&nbsp;
28 พ.ค. 2558

มีข่าวมาแจ้งผู้ประกันตนมาตรา 40 (ผู้ประกอบอาชีพอิสระ) กว่า 1.03 ล้านคน รัฐบาลให้สำนักงานประกันสังคม (สปส.) โอนผู้ประกันตนมาตรา 40 กรณีบำเหน็จชราภาพไปกองทุนการออมแห่งชาติ (กอช.) และให้ สปส.โอนเงินในส่วนที่สมทบกรณีชราภาพ 2,000 ล้านบาท ไปให้ กอช.ด้วย ส่วนผู้ที่ไม่ต้องการโอนไป กอช.ก็สามารถลาออกและได้รับเงินคืนเฉพาะที่จ่ายสมทบไป  
ส่วนกองทุนชราภาพของผู้ประกันตนมาตรา 33 จำนวน 13 ล้านคน วงเงิน 1.1 ล้านล้านบาท ยังคงให้ประกันสังคมบริหารต่อ แต่ในอนาคตไม่รู้ว่าจะโอนให้ กอช.บริหารหรือไม่
หลักเกณฑ์การออมเงินกับ กอช. ว่า ต้องเป็นบุคคลสัญชาติไทย อายุ 15-60 ปี ไม่เป็นสมาชิกกองทุนที่ได้รับเงินสมทบจากรัฐหรือนายจ้าง และไม่ได้อยู่ในระบบบำเหน็จบำนาญภาครัฐหรือเอกชน โดยสะสมเงินเข้ากองทุนไม่ต่ำกว่าครั้งละ 50 บาท แต่ไม่เกิน 1.32 หมื่นบาท/ปี
รัฐบาลจะให้เงินสมทบตามช่วงอายุของสมาชิกและเป็นอัตราส่วนกับเงินที่สมาชิกสะสมเข้ากองทุน โดยรัฐสมทบให้ 50%, 80% และ 100% ของเงินสะสมของสมาชิกที่มีอายุตั้งแต่ 15 ปี แต่ไม่เกิน 30 ปี สมาชิกที่มีอายุเกิน 30 ปี แต่ไม่เกิน 50 ปี และสมาชิกที่มีอายุเกิน 50 ปีขึ้นไป โดยรัฐสมทบไม่เกินปีละ 600 บาท 960 บาท และ 1,200 บาท ตามลำดับ ซึ่งหากส่งเงินออมได้ตามเงื่อนไขเมื่ออายุ 60 ปี จะได้รับบำนาญรายเดือนตลอดชีวิต หากเกิดเหตุทุพพลภาพจะมีสิทธินำเงินในส่วนที่สมาชิกได้ออมไว้มาใช้ก่อนได้  
ส่วนประกันสังคมมาตรา 40 มี 5 ทางเลือก คือ ทางเลือกที่ 1 จ่ายสมทบเดือนละ 100 บาท ผู้ประกันตนจ่าย 70 บาท และรัฐสมทบ 30 บาท ได้สิทธิประโยชน์เงินชดเชยขาดรายได้กรณี เจ็บป่วย ทุพพลภาพ และเสียชีวิต ทางเลือกที่ 2 จ่ายสมทบเดือนละ 150 บาท ผู้ประกันตนจ่าย 100 บาท รัฐสมทบ 50 บาท ได้สิทธิเงินชดเชยขาดรายได้กรณีเจ็บป่วย ทุพพลภาพ เสียชีวิต และบำเหน็จชราภาพ ทางเลือกที่ 3 จ่ายสมทบเดือนละ 200 บาท ผู้ประกันตนจ่าย 100 บาท รัฐบาลสมทบ 100 บาท ได้รับสิทธิประโยชน์เฉพาะกรณีชราภาพ
ทางเลือกที่ 4 จ่ายสมทบเดือนละ 300 บาท ผู้ประกันตนจ่าย 170 บาท รัฐสมทบ 130 บาท ได้รับชดเชยขาดรายได้กรณี เจ็บป่วย ทุพพลภาพ เสียชีวิต และบำนาญชราภาพ ทางเลือกที่ 5 จ่ายสมทบเดือนละ 350 บาท ผู้ประกันตนจ่ายสมทบ 200 บาท รัฐสมทบ 150 บาท ได้สิทธิประโยชน์ทุกกรณี